RCA นอกจากจะมี pokemon ให้จับเยอะแล้ว ยังมีร้านก๋วยเตี๋ยวเจ้าเด็ดอีก 1 ร้าน นั่นก็คือ "ลูกชิ้นอนามัย" นั่นเองค่ะ

ร้านนี้ขายเนื้อวัวอย่างเดียวเลยนะคะ ไปกี่ที 2 คนก็สั่งเหมือนเดิมค่ะ "ใหญ่ชิ้นสดไม่กระเทียม" กับ "หมี่แห้งทุกอย่าง" รสชาติทุกอย่างได้มาตรฐานคงที่เสมอ ทั้งเส้นก๋วยเตี๋ยว ลูกชิ้น เนื้อสด เนื่อเปื่อย น้ำซุป อร่อยเกลี้ยงชามในเวลาอันรวดเร็ว

นอกจากก๋วยเตี๋ยวแล้วเราคิดว่าไฮไลท์ของร้านนี้ที่พลาดไม่ได้ คือ ลูกชิ้นปิ้งค่ะ ทั้งลูกชิ้นเนื้อธรรมดาและลูกชิ้นเอ็นเด็ดจริงๆ จัดไปคนละ 5 ไม้รวดค่ะ แถมสั่งแบบไม่ใส่น้ำจิ้มกลับไปฝากเด็กๆ ที่บ้านด้วย

ขับรถมาจอดหน้าร้านและฝั่งตรงข้ามได้นะคะ สแตมป์บัตรที่ร้านอยู่ใน rca ได้ 2 ชั่วโมง